Obrázok, na ktorom je symbol, kreslený obrázok, grafika, detské kresby

Obsah vygenerovaný pomocou AI môže byť nesprávny. **Výtvarný talent VYTTAL 2025**

**Propozície**

**7. ročníka tvorivej súťaže**

**Vyhlasovateľ:** Súkromná škola umeleckého priemyslu Topoľčany

Tribečské osvetové stredisko v Topoľčanoch

**Téma výtvarnej súťaže: Symbióza**

7. ročník výtvarnej súťaže „**Výtvarný talent“** s témou **„Symbióza“ (čo nás spája a nerozdeľuje)**, je zameraný na rozvoj vnímania okolitého sveta. Mladí výtvarníci môžu na danú tému objavovať svet, v ktorom rastliny a živočíchy rôznych druhov žijú v vzájomnej harmónií. Zobraziť môžu nielen environmentálnu problematiku, ale aj polarizáciu spoločnosti, keďže symbiózu môžeme chápať aj ako vzájomnú spoluprácu ľudí pri dosiahnutí spoločného cieľa (šport, kolektívne hry, hudba a pod.). Žiaci môžu uplatniť svoju kreativitu v zobrazení svojich prác výtvarnými technikami: maľba, grafika, koláž, keramika a pod.

**Sústreďovanie prác: 29. 10. 2025**

**Vernisáž výstavy: 26. 11. 2025**

**Trvanie výstavy: 22. 12. 2025**

**Miesto vernisáže a výstavy: Súkromná škola umeleckého priemyslu, Gagarinova 2490/13, Topoľčany**

**Poslanie súťaže a výstavy:**

* objavovať a podporovať mladé výtvarné talenty,
* poskytovať priestor na prezentáciu a tvorivú konfrontáciu žiackych prác,
* konaním výstavy prispieť k lepšiemu kontaktu s umeleckou verejnosťou,
* podporiť výtvarnú výchovu s prepojením s inými predmetmi ako prírodoveda, občianska náuka a pod.

**Súťažné kategórie:**

**Kategória A1:** základná škola - 1. – 4. roč.

**Kategória A2:** základná škola - 5. – 9. roč.

**Kategória B1:** základná umelecká škola – 1. veková kategória – do 10 rokov

**Kategória B2:** základná umelecká škola – 2. veková kategória – do 14 rokov

**Kategória B3:** základná umelecká škola – 3. veková kategória – do 19 rokov

**Podmienky účasti:**

* všetky výtvarné práce zaslané do súťaže musia byť na zadnej strane označené identifikačným štítkom s týmito údajmi: meno a vek autora, kategória, názov diela, technika, presná adresa školy a kontaktné údaje (telefón, e-mail),
* čitateľne vyplnená prihláška,
* výtvarné práce môžete zaslať poštou alebo priniesť osobne na adresu: Súkromná škola umeleckého priemyslu, Gagarinova 2490/13, Topoľčany 955 01,
* zaslané výtvarné práce si môžete prevziať po ukončení výstavy.

**Kritériá hodnotenia:**

* pôvodnosť a kreatívne riešenie témy,
* precíznosť technického vyhotovenia,
* estetická úroveň výtvarného prejavu.

**Kontaktné údaje:**

Súkromná škola umeleckého priemyslu

Gagarinova 2490/13

955 01 Topoľčany

Tel: 0915 205 897

E-mail: monika.gersiova@ssupto.sk

**Vyhlásenie súťaže: 01. 07. 2025**

**Porota:** Mgr. art. Dávid Bátora

Mgr. art. Ester Šabíková

Mgr. art. Laura Madijah Štorcelová